hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ՊՆ-ի սիմուլիացիան. առողջական լուրջ խնդիրներ ունեցող զինվորին բուժելու փոխարեն փակել են բանտում | Forrights.am
Կիրակի օրը մեզ ահազանգում էր ժամկետային զինծառայող Բաբկեն Մկրտչյանի մայրը՝ Չինար Մկրտչյանը: Ասում էր՝ որդիս առողջական ծանր վիճակով գտնվում է Արմավիր քրեակատարողական հիմնարկում:  Նա օգնություն էր աղերսում, լաց էր լինում: Ավելի ուշ տեղեկացրեց, որ Բաբկենին տեղափոխել են Նորքի ինֆեկցիոն հիվանդանոց: Երեկ երեկոյան հերթապահ բժիշկը մորը հայտնել է, որ զինծառայողի վիճակը գնահատվում է կայուն ծանր:
Բաբկենին կալանավորել են։ Մայրը կցկտուր տեղեկություններ ուներ որդու նկատմամբ հարուցված քրեական գործի, նրա կալանավորման մասին, բայց վստահ էր, որ այդ առողջական վիճակով նրան դժվար էր զինվորական ծառայություն անցնել:
«Իրանք իրանցով որոշել են ամեն ինչը, ու, իբր, որդիս ձևացնում է, թե հիվանդ է: Սուտ է իր հիվանդությունը»,- ասում է մայրը՝ խոստովանելով նաև, որ որդին մի քանի անգամ առանց թույլտվության տուն է եկել, բայց երբեք չի խուսափել ծառայությունից,-
«Մենք երեք անգամ բնակարան ենք փոխել, տղաս եկել, օգնել է։ Հոսպիտալից եկել է ինձ աջակցելու, հենց այդ նույն օրն էլ եկել տարել են։ Ռազմականից զանգել են, ասել եմ ստեղ է:։ Եթե չսիրեր բանակը, հաստատ հոժար կամքով չէր գնա։ Հետո զգացել է՝ առողջական վիճակը, ուժերը չի պատում այնտեղի կարգ ու կանոնին։ Իր մոտ սկսվում են կծկումներ, ցավեր է ունենում»,-մեզ հետ զրույցում ասաց տիկին Չինարը։
Մայրն ասում է, որ Բաբկենը բուժումներ չի ստացել, միայն խոոստանում էին և ոչինչ չէին անում:
«Ահավոր վիճակում էր, այս Նոր տարվան  եկել է և  երկար մնացել, էլի ցավերի մեջ է եղել։ Շտապ օգնություն ենք կանչել, ուզել են տանեն հիվանդանոց,  ասել են՝ կարող է ներքին արյունահոսություն լինի ու տեղում մնա էտ երեխեն։ Ես չեմ դիմել ՊՆ, որովհետև ռազմական ոստիկանությունը ասեց՝ դուք վստահեք մեզ, մենք ինքներս կտանենք, անալիզները նորից կտանք։ Նորից տարել ու ասել են՝ իբր ոչինչ չունի, բայց իր ամբողջ դեմքն էլ է դուրս տված, քարացած կույտեր կան դեմքի վրա»,-ասում է մայրը։
Տիկին Չինարը երկու անչափահաս, մտավոր հաշմանդամ երեխաներ ունի: Մեկը 11 տարեկան է, մեկը՝ 12։ Ամուսին չունի, վաղուց ամուսնալուծված է։ Ոչ մի աջակցող, օգնող չունի, ծնողներն էլ մահացած են։ Չինարն ասում է՝ պետական կառույցները իր դիմումները մերժում են, աջակցություն չեն տալիս։ Ասում են՝ երեխաներին մանկատուն տուր։ Երեխաներին տարել են մանկատուն, սակայն գնացել հետ է բերել։ Ապրում են վարձով, ծանր սոցիալական պայմաններում, նպաստից զրկել են մշտական բնակության վայր չունենալու պատճառով:
«Իմ ընտանեկան կարգավիճակն էլ այն չի․աշխատող մենակ ես եմ, իմ աշխատանքն էլ չի բավարարում վարձին ու ամեն ինչին։ Միակ օգնականս տղաս է, ինքն էլ առողջություն չունի, որ գա պիտի բուժվի, որ կարողանա ինձ թիկունք կանգնի»,-ասաց տիկին Չինարը։
Ժամկետային զինծառայող Բաբկեն Մկրտչյանի նկատմամբ քրեական գործ է հարուցվել Քրեական օրենսգրքի երկու հոդվածներով ՝ 362․1 հոդվածով (Դասալքությունը՝ զինվորական ծառայությունից վերջնականապես խուսափելու նպատակով զորամասը կամ ծառայության վայրն ինքնակամ թողնելը) և 363․3 հոդվածով (հիվանդության սիմուլյացիայի կամ ապօրինի այլ եղանակով զինվորական ծառայությունից խուսափելը)։
Տիկին Չինարը պետությունից պահանջում է, որ հավատան՝ տղան իրոք հիվանդ է․թող կա՛մ առողջացնեն, որ նորից գնա իր ծառայությունը շարունակի, կա՛մ իր հասանելիքը տան, ոչ թե պատժեն ու կալանավայր ուղարկեն։ Ասում է՝ տղաս ո՛չ հանցագործություն է գործել, ոչ էլ խուսափում է ծառայությունից։ Ինքը ընդամենը արդարություն է պահանջում, որ բուժեն իրեն։
Նախորդ նյութը«Հո հայաթում նստած՝ «ասկոլկեն» Ղարաբաղից չեկա՞վ, կպավ մեզ»․ կամավորներին չեն ճանաչում որպես պատերազմի մասնակից
Հաջորդ նյութըԵրկրի առջև ծառացած խնդիրները չպետք է լուծել հացադուլով․ ՀՀ ՄԻՊ
Հայաստանում մեկ շաբաթում գրանցվել է Covid-19-ի 1431 դեպք. մահացել է 4 մարդ
«Նուբարաշեն» ՔԿՀ-ում դատապարտյալ է մահացել
Ադրբեջանի լայնածավալ ագրեսիայի հետևանքով 7600 մարդ հարկադրված լքել է իր տունը․ ՀՀ կառավարություն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.